**Kivonat**

**a Szociális és Lakás Bizottság 2021. szeptember 20-i rendkívüli ülésének jegyzőkönyvéből**

A Szociális és Lakás Bizottság 6 igen szavazattal, tartózkodás és ellenszavazat nélkül az alábbi határozatot hozta:

**89/2021. (IX. 20.) SzLB sz. határozat**

Szombathely Megyei Jogú Város Önkormányzata Közgyűlésének Szociális és Lakás Bizottsága a települési támogatás keretében nyújtott ellátások és a szociális szolgáltatások helyi szabályozásáról szóló 8/2015. (II.27.) és a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról szóló tájékoztatót megtárgyalta és az abban foglaltakkal egyetértett, az alábbi kiegészítéssel:

A Bizottság az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításakor a MOP-Házban történő elhelyezés jogosulti körét javasolja kibővíteni a Szombathelyen felsőoktatási intézmény levelező tagozatán aktív hallgatói jogviszonnyal rendelkezőkkel.

**Felelősök:**    Dr. Czeglédy Csaba, a Szociális és Lakás Bizottság elnöke

                      /a végrehajtás előkészítéséért:

Szentkirályi Bernadett, a Szociális és Lakás Iroda vezetője/

**Határidő:**      azonnal